Nuè (patriaca)

Nuè è lu cchiù famusu patriarca dâ Bìbbia ca campau nzinu a l'etati di 950 anni e, secunnu càlculi bìbbrichi, nascìu dopu 1056 anni dâ Criazzioni. 

Nuè accumpari pâ prima vota 'n Gènisi 5,28 comu figghiu di Lamech e niputi di Matusalemmi e la sò storia veni cuntata ntê capìtuli 6, 7, 8 e 9 dâ Gènisi.

Iddu è canusciutu pi èssiri lu custruttori di l'arca, supra a unni l'omu e tanti àutri armali, a dui a dui (un màsculu e na fìmmina), si sarvaru dû sdillùviu univirsali; appi tri figghi: Jafet, Sem e Cam, macari iddi sarvati di l'arca nzemi ê sò muggheri pi cuntinuari la stirpi di l'òmini. Ognidunu di sti tri figghi cci detti lu via a na stirpi di pòpuli: Sem li semiti, Cam li camiti, Jafet li pòpuli di l'ìsuli di l'uccidenti.
Catigurìa:Riliggiuni